सुप्रीम कोर्ट ने कसाब की फांसी पर रोक लगाई  
मुंबई हमले के दोषी आतंकी अजमल कसाब की फांसी की सजा पर सुप्रीम कोर्ट ने रोक लगा दी है। 31 जनवरी से इस मामले पर नियमित सुनवाई होगी।
मुंबई हमले के दोषी आतंकी अजमल कसाब की फांसी की सजा पर सुप्रीम कोर्ट ने रोक लगा दी है। कोर्ट ने महाराष्ट्र सरकार को इससे संबंधित नोटिस भी भेजा है। अब 31 जनवरी से इस मामले पर नियमित सुनवाई होगी।  कसाब मुंबई हमले के दौरान ज़िंदा पकड़ा गया इकलौता आतंकवादी है, जिसे निचली अदालत ने फांसी की सजा सुनाई थी। इसके बाद बॉम्बे हाईकोर्ट ने भी कसाब की मौत की सजा पर मुहर लगा दी थी।  कसाब ने बॉम्बे हाईकोर्ट के इस फैसले को जेल से ही याचिका भेजकर चुनौती दी थी। 2008 में 26 नवंबर को हुए आतंकवादी हमले में 166 लोग मारे गए थे।